Vragmotors in O-Kaap aan die brand gesteek | Nuus24
Vragmotors met petrolbomme bestook
Johannesburg – Die polisie in die Oos-Kaap ondersoek twee sake van brandstigting nadat vragmotors beskadig en aan die brand gesteek is, het die polisie Dinsdag gesê. Ao. Dumile Gwavu sê 'n afleweringsvragmotor is Maandag in Wells Estate, Port Elizabeth aan die brand gesteek."'n Groep mense het na bewering met klippe van die huise in Wells Estate aangekom. Hulle het die vragmotor met die klippe gegooi. Die bestuurder en 'n passasier het weggehardloop en 'n petrolbom is minute later na die vragmotor geslinger."Die bestuurder en die passasier is ongedeerd. Niemand is nog in hegtenis geneem in verband met die voorval nie."In Uitenhage het twee mans bottels met brandstof na 'n vragmotor gegooi en dit aan die brand gesteek. Niemand is beseer nie. "Ons is nie seker of die voorvalle met die voortslepende staking verbind word nie," het Gwavu gesê.Die Wes-Kaapse polisie het vroeër gesê 'n vragmotor het op die N2-hoofweg in Kaapstad omgeslaan nadat dit met klippe bestook is. Volgens lt. kol. Andrè Traut is die vragmotor om een of ander rede deur misdadigers geteiken. Niemand is beseer nie en geen inhegtenisnemings is nog gemaak nie. Merle Lourens, woordvoerder van die Kaapstad-verkeersdienste, het gesê 'n tweede vragmotor is by die Borcherds Quarry-afrit aan die brand gesteek. Die N2-hoofweg sal by dié afrit en die R300-kruising gesluit wees terwyl die vragmotors weggesleep word. Dit is nie bekend of die geweld met die staking in die vervoerbedryf gepaardgaan nie.‘n Memorandum is aan die bedingingsraad vir vervoer en vrag in Braamfontein, Johannesburg, oorhandig.Die staking het 'n week gelede begin. Vragmotorbestuurders wil ‘n salarisverhoging van 12% hê.– Volg Nuus24 op Twitter.
Lees meer oor: vragmotors | petrolbomme VOLGENDE OP NUUS24X
@marietjie ek het niemand gejudge nie. Het self toe my kinders klein was met my middelste kind deur so iets gegaan. Ek het die kind voor sy ma se huis voorgestaan, hulle was ons bure, en hom die leviete voorgelees, want sy ma het ook niks verkeerd van haar kinders geglo nie, en ons was beste vriendinne. Vir maande nie met mekaar gepraat nie, maar dit het gestop.